भीठामोड़

भीठामोड़ जिसे श्रीखंडी भिट्ठा (Shrikhandi Bhittha) भी कहा जाता है, भारत के बिहार राज्य के सीतामढ़ी ज़िले में स्थित एक गाँव है। यह भारत व नेपाल की अंतर्राष्ट्रीय सीमा पर स्थित एक भारतीय चौराहा व अंतर्राष्ट्रीय नाका है।  इसके बीचों बीच रत्नावती (रातो) नदी गुजरती है। यह गांव अपने जिला मुख्यालय सीतामढ़ी से लगभग 30 किमी की दूरी पर अवस्थित है। यह ग्राम श्रीखंडी भिट्ठा पूर्वी ग्राम पंचायत के अन्तर्गत आता है।

भाषा 
यहाँ की प्रमुख भाषा मैथिली और हिन्दी है।

यातायात और संचार सुविधाएं 
बिहार के सीतामढ़ी, मुजफ्फरपुर, पटना, मधुबनी और दरभंगा समेत क्षेत्र के अन्य हिस्सों के लिए यहां से दैनिक बस सेवाएं उपलब्ध है। दिल्ली और जयपुर जैसे महानगरों के लिए भी यहां से बस सेवा उपलब्ध है। 

यह जनकपुरधाम जाने का प्रवेश द्वार है। यहां से जनकपुरधाम मात्र 23 किमी की दूरी पर स्थित है। जनकपुर - अयोध्या बस सेवा यही से होकर गुजरती है।

राष्ट्रीय राजमार्ग संख्या 227 (पहले एनएच 104) जो यहां पर भारत नेपाल सीमा के समानान्तर होकर गुजरती है।

यहां से नजदीकी नेपाली एयरपोर्ट जनकपुर धाम में स्थित है,जो कि 18 किमी की दूरी पर स्थित है। वही भारत में स्थित सबसे नजदीकी एयरपोर्ट दरभंगा हवाई अड्डा है, जिसकी दूरी भिट्ठामोड़ से 76 किमी की है।

पर्व- त्यौहार 
यहां कई सारे पर्व त्यौहार मनाए जाते हैं, जिसमें गणतंत्र दिवस, स्वतंत्रता दिवस, दिवाली, होली, दुर्गा पूजा, छठ महापर्व, मकर संक्रान्ति, ईद उल फितर इत्यादि मनाएं जाते हैं।

इन्हें भी देखें 
 सुरसंड
 सीतामढ़ी ज़िला

सन्दर्भ 

सीतामढ़ी जिला
बिहार के गाँव
सीतामढ़ी ज़िले के गाँव
भारत-नेपाल सीमा